**MINIMALNI STANDARDI ZNANJA pri predmetu USTVARJALNA DELAVNICA (USD)**

Plesni in gledališki ustvarjalni proces omogoča raziskovanje lastnega jaza in je ena od oblik človekovega izražanja in zavedanja samega sebe, saj je osnovni inštrument plesa naše telo, v odnosu s časom prostorom in drugimi telesi. Ustvarjalni proces v sodobni plesni umetnosti je odvisen od avtorjeve zamisli, kjer gre za svobodo izbire in delovanja. Uporaba telesa in tehničnih veščin skozi prostor in čas pa v sodelovanju z ostalimi dejavniki umetniškega procesa služijo kot oblike za posredovanje namena oz. sporočilnosti.

S spoznavanjem različnih gibalnih principov in vzpostavljanju lastne gibalne identitete pri dijakih spodbujamo plesno in performersko ustvarjalnost, kakor tudi raziskovanje lastnega gibalnega izraza. Dijaki usvojeno znanje bogatijo z aktivnim in ustvarjalnim delovanjem svoje izkušnje, krepijo zdravi občutek samozavesti in zaupanja vase.

Minimalni standard je doseženih najmanj 50% pri praktičnem delu/ nastopu, ustnih in pisnih/ seminarskih nalogah.

V okvir minimalnih standardov sodijo tudi obiski plesnih predstav (Stara mestna elektrarna, Plesni Teater Ljubljana, Španski borci, Glej, Cankarjev dom, DIC, GPD- Kardeljeva ploščad 28a…)

Zaradi specifike praktičnega dela je pri predmetu umetnost giba obvezna 80% aktivna prisotnost. Praktično delo se ocenjuje po skupnih merilih in kriterijih vrednotenja in ocenjevanja določenih v aktivu strokovnih predmetov umetniške gimnazije- smer sodobni ples. Za prehod v višji letnik morajo biti ocene praktičnega dela pozitivne.

Dijak splošno v vseh letnikih pri predmetu ustvarjalna delavnica:

* obvlada osnovne pojme improvizacije in kompozicije,
* obvlada izvajalske spretnosti,
* ozavesti koordinacijo gibanja v prostoru in orientacijo,
* razvije lasten gibalni izraz in lastno odrsko identiteto,
* postavi in razvije samostojno koreografsko strukturo,
* ozavesti gibanje v povezavi z dihanjem in glasom,
* pozna in uporabi osnovne pojme koreografije in kontaktne improvizacije,
* pripravi plesni nastop in vzpostavi visoko interpretativno prisotnost na odru,
* uporabi principe in elemente delavnice pri izvajanju in prikazu lastnih plesnih predstavitev,
* poveže različne glasbene strukture z plesnim materialom in ustvari lastno plesno-glasbeno kompozicijo,
* pozna osnovne principe izdelave plesnega videa,
* pozna slovenske in tuje eksperimentalne izvajalce, ustvarjalce, poustvarjalce in soustvarjalce na področju plesnega gledališča.
* spozna in razvije lastne vidike performativnosti skozi uporabo principov večplastne pozornosti, lastne prezence, odrske navzočnosti, odzivnosti ob povezovanju tehničnega znanja z elementi estetike in muzikalnosti
* načrtuje in samostojno ali v timu pripravi plesni nastop,
* loči med narativnim in abstraktnim gibom,
* začuti skupino kot ustvarjalni tim;
* razvije zavedanje prostora in vpetosti telesa v prostor
* obvlada in uporablja pristope dela v skupini in s skupino
* postavlja ključna vprašanja pri ustvarjanju kompozicije, improviziranih gibalnih strukturah in kompozicijskim premikom gibalne fraze,
* kritično reflektira lastno znanje
* sposoben je kritičnega odnosa do informacij na spletu,
* uporablja informacijsko-komunikacijsko tehnologijo,
* je ustvarjalen, samozavesten, daje pobude, sprejema odločitve, podaja ocene tveganj in mnenje,
* je sposoben integrirati različna znanja sodobnih plesnih tehnik v ustvarjalne procese pri procesu nastanka sola ali letne plesne produkcije
* uporablja znanje, pridobljeno pri ustvarjalnem procesu predmeta v vsakdanjem življenju.

**1. letnik**

*Gledališki laboratorij:*

* improvizacija v gledališču (glas, beseda, ustvarjalnost, raznolikost, kolektivne vaje)
* različne situacije – reakcije
* ulično gledališče – fokus, sposobnost interakcije, stereotipne vloge

*Plesna improvizacija:*

* sproščanje v improvizaciji: fokus na lastno telo, fizičnost (tek, hoja, osnovni padci, zaustavitve, poslušanje)
* analitično: prostor (organizacija, arhitektura, nivoji, poti po prostoru (Laban))
* uporaba le tega v improvizaciji (akcija reakcija, poslušanje, vsebinske naloge –imaginacija, senzoričnost, ritmičnost, skupina, fokusiran pogled- periferni pogled)
* teorija: Rudolf Laban, Lourence Louppe..
* priročniki za učitelje: Koreografov priročnik, Viola Spolin: Improvizacijske vaje, Peter Brook: Empty Space- Prazen prostor..

**2. letnik**

*Improvizacija in kontaktna improvizacija:*

dva vidika vstopa:

* zaznavno (čutila (gledanje, poslušanje, tipanje, ravnotežje, vonjanje, okušanje) → kontakt v delu dva, trije, manjše skupine, večja skupina)
* strukturirano (baletno ogrevanje, utrjevanja baletnega klasa – razvijanje posameznikove fraze – odnosi v materialu, zaporedje materialov, ponavljanje vsebine prostora, dinamike..)
* teorija: o improvizaciji in kontaktu – Isadora Duncan, postmodernizem (impro, kontakt), razlika med podržko in kontaktom, fizično gledališče (Belgijci, Lalala Human Steps, M. Tompkins, J. Hamilton)

*Vaje fizičnega teatra in kontakta:*

* ogrevanje: razvijanje fizične moči, kondicije in spoznavanje različnih dinamik prostora
* vaje za razvijanje ravnotežja, plesnosti in koordinacije giba
* novi plesni elementi in krajše sekvence
* strukturiranje lastnih plesnih sekvenc, z uporabo novega materiali v kombinaciji z lastnim gibalnim izrazom in drugih plesnih stilov
* vaje v paru: vodenje, pridobivanje zaupanja in sogibanje po prostoru; ravnotežje v paru, spoznavanje teže partnerja; princip akcija-reakcija (uporaba partnerjevega impulza za sogibanje in odziv), prenos teže, podpora, poteg, težišče para v različnih situacijah in uporaba v gibanju in izvajanju elementov kontakta
* plesni elementi v paru na principu tehnike dviga, uporaba novih elementov v krajših plesnih sekvencah

**3. letnik**

*Kompozicija:*

* improvizacija (po Labanu, W. Forsythe- improvisation technologies…)
* instantna kompozicija
* metode konstruiranja 1 - kompozicijski postopki: asociacije, naključja, motiv v solo
* metode konstruiranja 2 - konstruiranje v manjših in večjih skupinah
* strukturirano baletno ogrevanje, utrjevanje baletnega klasa, improvizacija, kontakti
* teorija: o ustvarjalnosti (gib/gibanje osnova plesne improvizacije), metode konstruiranja (več poglavij)

**4. letnik**

*Kompozicija v koreografijo:*

* osvojiti koreografske postopke, poglobiti interpretativne kvalitete
* delovati skupinsko, vzpostaviti solo
* (terminologija): variacija, kompozicija, koreografija - kako preiti iz znanja kompozicije (kot manjši del/enota koreografije; kompozicija ima večjo vlogo v npr. čisti plesni študiji) in razumevanja komponent plesa proti koreografiji (kot režija v gledališču) - kako vzpostaviti koncept, idejo in razviti delo glede na okvir, ki ga ponuja tema za maturitetni skupinski nastop in solo.
* upoštevati dijakove sposobnosti in afinitete do koreografskega dela oziroma do interpretativnega dela